Un caz mai deosebit este cel al lui Mihail Moruzov , fost director al Serviciului Secret de Informații , arestat în noaptea de 5/6 septembrie 1940 , pe când se întorcea de la o consfătuire cu amiralul Canaris , șeful Abwehr -ului , de la Veneția . Acesta , în calitate de șef direct al lui Nicu ( zis Niky ) Ștefănescu , adjunctul său , era responsabil pentru anchetele derulate sub tortură ale acestuia , prin care urmărea să " smulgă mărturisiri " legionarilor arestați .